Diari Oficial de la Generalitat Valenciana


Sumari del DOGV 3222, del 15-04-1998 (1998/2031)

RESOLUCIÓ de 17 de febrer de 1998, del director general d'Arquitectura i Habitatge, sobre la renovació de l'acreditació del laboratori Investigació Tècnica en Obres i Medi Ambient, SAL (INTECOM, SAL), d'assajos de control de qualitat de l'edificació amb la referència 07010HA98.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3222

Data del DOGV
:   15-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2031


Data del document
:   17-02-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de febrer de 1998, del director general d'Arquitectura i Habitatge, sobre la renovació de l'acreditació del laboratori Investigació Tècnica en Obres i Medi Ambient, SAL (INTECOM, SAL), d'assajos de control de qualitat de l'edificació amb la referència 07010HA98. [1998/X2031]
  
El Sr. Carmelo Alonso Candela, en nom i representació del laboratori d'assajos Investigació Tècnica en Obres i Medi Ambient, SAL (INTECOM, SAL), sol·licita la renovació de l'acreditació del laboratori d'assajos en l'Àrea de Control de Formigó en Massa o Armat i els seus materials constituents: ciment, àrids, aigua, acer per a armadures, addicions i additius (HA), de conformitat amb el Decret 173/1989, de 24 de novembre, del Consell de la Generalitat Valenciana.
  
L'expedient de renovació de l'acreditació s'ha tramitat de conformitat amb el Reial Decret 1.230/1989, de 13 d'octubre, i l'Ordre 5.064, de 15 de febrer de 1990, del Ministeri d'Obres Públiques i Urbanisme, i en aquest consta que s'han complit tots els requisits reglamentats.
  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:
  
Primer
  
Renovar l'acreditació al laboratori Investigació Tècnica en Obres i Medi Ambient, SAL (INTECOM, SAL), amb domicili social a l'Avinguda del Mar, s/n, a Los Montesinos (Alacant), en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA) amb la referència 07010HA98.
  
Segon
  
Aquesta acreditació tindrà validesa en l'àmbit de la Comunitat Valenciana per un període de cinc anys, comptats a partir de la data de aquesta resolució, i queda supeditada al compliment de les condicions establides en el Decret 173/1989, de 24 de novembre, del Consell de la Generalitat Valenciana; en l'Ordre de 15 de febrer de 1990, del Ministeri d'Obres Públiques i Urbanisme; i en el Reial Decret 1.230/1989, de 13 d'octubre, i en particular les indicades expressament en l'article 2n de les disposicions reguladores del mencionat reial decret.
  
Tercer
  
Els laboratoris de les seccions de control de qualitat de la Direcció General d'Arquitectura i Habitatge realitzaran les inspeccions periòdiques, per a la verificació del compliment de les condicions de l'acreditació, durant el període dels cinc anys.
  
El laboratori peticionari haurà de satisfer les despeses ocasionades pel seguiment de l'acreditació, d'acord amb la Llei 12/1997, de 23 de desembre, de Taxes de la Generalitat Valenciana.
  
Quart
  
Qualsevol variació en les condicions que serviren de base per a la renovació de l'acreditació del laboratori haurà de ser comunicada a aquesta direcció general en el moment en què es produïsca.
  
Cinquè
  
Aquesta resolució es comunicarà a la Direcció General d'Habitatge, Arquitectura i Urbanisme del Ministeri de Foment per a la inscripció en el Registre General de Laboratoris d'Assajos Acreditats amb la referència 07010HA98.
  
Contra aquesta resolució, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, comptat des de la notificació, de conformitat amb allò que s'ha previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Aquesta resolució es publicarà en el Diari Oficial de la Generalitat Valenciana per a coneixement general.